Diari Oficial de la Generalitat Valenciana


Sumari del DOGV 9843, del 07-05-2024 (2024/3443)

RESOLUCIÓ de 6 de febrer de 2024, del director general d'Urbanisme, Paisatge i Avaluació Ambiental, per la qual es formula informe d'impacte ambiental del Projecte d'instal·lació d'emmagatzematge temporal de residus perillosos consistents en olis de sentines procedents de vaixells (residus MARPOL -annex I-), a l'avinguda del Mediterrani, s/n, Port de Sagunt, contradic sud (parcel·la 8526101YJ3982N) recinte portuari. Expedient: (3353166) 205/2023/AIA.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9843

Data del DOGV
:   07-05-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/3443


Data del document
:   06-02-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Descriptors 

:   * Conselleria de Medi Ambient, Aigua, Infraestructures i Territori
    * impacte ambiental

RESOLUCIÓ de 6 de febrer de 2024, del director general d'Urbanisme, Paisatge i Avaluació Ambiental, per la qual es formula informe d'impacte ambiental del Projecte d'instal·lació d'emmagatzematge temporal de residus perillosos consistents en olis de sentines procedents de vaixells (residus MARPOL -annex I-), a l'avinguda del Mediterrani, s/n, Port de Sagunt, contradic sud (parcel·la 8526101YJ3982N) recinte portuari. Expedient: (3353166) 205/2023/AIA. [2024/3443]  
«Informe d'impacte ambiental  
Expedient: (3353166) 205/2023/AIA.  
Títol: Instal·lació d'emmagatzematge temporal de residus perillosos consistents en olis de sentines procedents de vaixells (residus MARPOL -annex I-) al Port de Sagunt.  
Titular: Sertego Servicios Medioambientales, SLU.  
Òrgan substantiu: Ajuntament de Sagunt.  
Localització: avinguda del Mediterrani, s/n, Port de Sagunt, contradic sud (parcel·la 8526101YJ3982N) recinte portuari.  
Antecedents i tramitació administrativa  
Amb data 17.11.2023, l'Ajuntament de Sagunt (òrgan substantiu) trasllada a este òrgan ambiental la sol·licitud d'avaluació d'impacte ambiental simplificada del projecte per a una instal·lació d'emmagatzematge temporal de residus perillosos consistents en olis de sentines procedents de vaixells (residus MARPOL -annex I-) al Port de Sagunt, que promou Sertego Servicios Medioambientales, SLU, i adjunta la documentació següent:  
- Sol·licitud d'avaluació d'impacte ambiental simplificada.  
- Projecte tècnic.  
- Estudi d'impacte ambiental.  
- Certificat de compatibilitat urbanística.  
Amb data 21.07.2022 va tindre entrada en este Servei d'Avaluació d'Impacte Ambiental (d'ara en avant, òrgan ambiental), una consulta efectuada per l'Ajuntament de Sagunt amb l'objectiu de determinar la necessitat d'avaluació d'impacte ambiental del projecte esmentat, i este òrgan ambiental, amb data 23.05.2023, va informar per què estaria sotmés a avaluació d'impacte ambiental simplificada, segons la documentació aportada pel promotor (exp. 6549984 -64/2022/CONI-).  
  
Amb data 09.06.2021, s'emet un certificat de compatibilitat urbanística, respecte al planejament urbanístic i les ordenances municipals d'aplicació a l'activitat sol·licitada, i és compatible.  
La informació continguda en l'expedient aporta elements de juí suficients per a continuar el procediment d'avaluació d'impacte ambiental simplificada.  
Criteris ambientals  
Per a l'emissió del present informe d'impacte ambiental, de conformitat amb l'article 47 de la Llei 21/2013, s'han tingut en compte els criteris de l'annex III d'esta.  
Característiques del projecte  
El projecte té per objecte una instal·lació d'emmagatzematge dels residus i aigües olioses dels vaixells per al posterior lliurament a les instal·lacions de tractament, sense sotmetre el residu arreplegat a cap classe de separació o tractament. Estarà composta per dos tancs de 30 m³ de volum geomètric, amb separació entre estos d'un metre, que es troben dins d'una cubeta amb parets de 0,8 m d'alçària i separades de les virolles dels tancs una distància mínima de 0,8 m. El mur perimetral de la cubeta està franquejat per una tanca metàl·lica de 2,5 m d'alçària màxima, dotada de porta per a accés per als vianants. En les proximitats de l'accés es disposarà un cartell metàl·lic on s'indicarà la informació exigida per l'autoritat portuària competent.  
Les principals característiques del projecte són:  
- Zona d'estacionament del vehicle cisterna durant les operacions de càrrega i descàrrega, uns 54 m².  
- Tancament de la parcel·la (cubeta de retenció) amb forma rectangular, de 45m², realitzat amb bloc de formigó prefabricat.  
- Dos depòsits d'emmagatzematge, que ocuparan una superfície de 13,21 m² i de 30 m³ de capacitat cadascun d'estos. Se situaran dins del tancament de la parcel·la (cubeta de retenció).  
Les característiques dels depòsits seran:  
- Dos depòsits d'acer, amb un diàmetre de 2,9 m i una alçària total de 5,5 m, amb una grossària de virolla de 5 mm i qualitat de xapa A-42b en tots els seus punts.  
- Cada depòsit disposa dels següents accessoris: una boca lateral de 500 mm de diàmetre; dos tubuladures amb brida de 4”; 1 garrota de ventilació de 2”; dos orellons d'agafada de grua; un nivell de regleta amb boia; una vàlvula de retenció de 4” per a càrrega; una vàlvula de peu de 4”; dos tubuladures interiors de 4”; dos maneguets de 2” amb tap, i un maneguet d'1” amb tap. El tractament de la pintura exterior dels tancs serà el següent: doll d'arena SA-2 œ, aplicació d'una capa de pintura de fosfatat de zinc epoxi de 30 micres, aplicació d'una capa intermèdia gruixuda epoxi de 75 micres, aplicació d'una capa d'acabat de poliuretà de 35 micres.  
Les instal·lacions no requerixen subministrament d'aigua potable de la xarxa municipal de proveïment, i tampoc subministrament elèctric i telecomunicacions, ni connexió al clavegueram.  
Les instal·lacions actuen pel conductor que arreplega i transporta els residus en camions cisterna. Este camió està dotat amb un equip de bombament autònom, dissenyat per al tràfec del residu emmagatzemat.  
  
El projecte és independent i pot existir acumulació d'efectes ambientals a causa de la presència d'altres activitats i instal·lacions al Port de Sagunt. En qualsevol cas, se situen en un ambient alterat i antropitzat. El sòl en el qual se situa la instal·lació està classificat com a industrial.  
  
Ubicació del projecte  
L'activitat està situada a l'avinguda del Mediterrani, s/n, del contradic sud, del recinte portuari de Sagunt, i segons el certificat de compatibilitat emés per l'ajuntament, l'activitat és compatible amb l'ordenament urbanístic.  
Característiques del potencial impacte  
Els potencials impactes en la fase de construcció seran, principalment, el moviment de terres, el desbrossament, el trànsit de vehicles i l'ús de maquinària que afectaran la qualitat de l'aire per l'emissió de pols i gasos de combustió, així com possibles abocaments per l'ús de maquinària i vehicles.  
Durant la fase d'explotació, a causa del residu emmagatzemat i en cas de situacions anormals o d'emergència, es poden produir incendis, explosions o abocaments accidentals que poden provocar efectes ambientals significatius sobre el sòl i la qualitat de l'aire.  
Per a previndre els impactes ambientals esmentats, s'introduïxen mesures correctores i/o compensatòries en l'estudi d'impacte ambiental, consistents en el manteniment adequat de maquinària i vehicles en la fase de construcció. De la mateixa manera, durant esta fase, la parcel·la es mantindrà barrada i senyalitzada, i la terra originada en el moviment de terres s'incorporarà de nou a l'obra, així com altres mesures que evitaran l'emissió de pols a l'atmosfera, com ara l'ús de lones o sistemes de fixació dels apilaments de materials.  
En la fase d'explotació, es pavimentarà per a evitar possibles afeccions al sòl, per vessament accidental del residu emmagatzemat. La possible afecció a les aigües superficials pot ser a causa d'un possible trencament d'un tanc o un abocament o vessament accidental. Per a evitar-ho, durant les operacions de tràfec entre depòsits que puguen originar una contaminació de sòls o d'aigües, existiran un conjunt de mesures de contenció d'estos abocaments. Els tancs d'emmagatzematge es disposaran a l'interior de la cubeta de retenció esmentat, que estarà impermeabilitzat amb pintura resistent a atac químic. L'evacuació dels líquids es realitzarà bé per gravetat o bé mitjançant bombament a un depòsit o tanc per a la depuració o tractament posterior en instal·lacions a les quals serà traslladat.  
Conclusió  
El projecte, en els termes previstos, no tindrà efectes adversos significatius sobre el medi ambient i no requerix avaluació d'impacte ambiental ordinària.  
Consideracions jurídiques  
El projecte constituïx un supòsit d'avaluació d'impacte ambiental simplificada, d'acord amb l'article 7.2 de la Llei 21/2103, de 9 de desembre, d'avaluació ambiental, en concordança amb l'epígraf 9.e) de l'annex II.  
L'expedient ha seguit el tràmit d'avaluació d'impacte ambiental simplificada, previst en la secció 2a, capítol 2, del títol II, de la Llei 21/2013.  
L'article 9.1 del Decret 147/2023, de 5 de setembre, del Consell, d'aprovació del Reglament orgànic i funcional de la Conselleria de Medi Ambient, Aigua, Infraestructures i Territori, atribuïx a la Direcció General d'Urbanisme, Paisatge i Avaluació Ambiental la competència en avaluació ambiental estratègica i impacte ambiental, incloent-hi els sistemes indicadors i les avaluacions ambientals.  
  
Per tant, a proposta del Servei d'Avaluació d'Impacte Ambiental, fent ús de les atribucions que tinc, resolc:  
  
Primer  
Estimar que el projecte d'instal·lació d'emmagatzematge temporal de residus perillosos consistents en olis de sentines procedents de vaixells (residus MARPOL -annex I-) al Port de Sagunt, que promou Sertego Servicios Medioambientales, SLU, sense perjuí de l'obtenció prèvia de les autoritzacions sectorials que li siguen aplicables, no tindrà efectes significatius sobre el medi ambient i no requerix una avaluació d'impacte ambiental ordinària, sempre que s'ajuste a les previsions del projecte, del document ambiental i als termes del present informe, en particular a les següents condicions i accions correctores:  
  
1. Respecte a la llista definitiva de residus admissibles, de la quantitat emmagatzemada i del temps màxim de permanència, quedarà limitada per l'abast de l'autorització sectorial, entre els proposats pel promotor segons la documentació aportada a este òrgan. Es podran incloure altres codis LER que l'òrgan competent considere susceptibles d'autorització, sempre que la seua inclusió no comporte la modificació substancial del projecte avaluat i no responga a supòsits en els quals s'exigisca la tramitació d'un procediment d'avaluació ambiental d'acord amb la legislació sectorial vigent.  
2. Per a facilitar la gestió dels seus residus, el productor inicial o un altre posseïdor de residus estarà obligat, entre altres aspectes, a identificar els residus, abans del lliurament per a la seua gestió. En el cas de residus entregats pels vaixells a instal·lacions portuàries receptores, la identificació dels residus per part del vaixell com a productor inicial es farà de conformitat amb el Conveni internacional per a previndre la contaminació pels vaixells (conveni MARPOL) i la normativa de la Unió Europea i estatal sobre instal·lacions portuàries receptores.  
3. El tancament de la parcel·la que fa les funcions de cubeta de retenció haurà de ser estanc i impermeable, així com resistent a l'atac químic, tant en les parets com en sòl.  
4. Abans de la posada en funcionament, així com després de cada reparació, s'haurà de realitzar una prova d'estanquitat dels depòsits, amb resultat satisfactori. S'haurà de garantir l'estanquitat en tot moment.  
5. La connexió d'entrada haurà de disposar de vàlvula antiretorn o similar, i evitar a través d'estos mitjans els possibles vessaments que es puguen produir durant les operacions de connexió i desconnexió de l'equip. Els hidrants estaran proveïts d'una vàlvula de tancament ràpid.  
6. Caldrà disposar de material absorbent i ferramentes adequades per a la recollida de vessaments accidentals que es puguen produir en el tràfec del residu emmagatzemat.  
7. Les accions incloses en el programa de vigilància i seguiment ambiental hauran de documentar-se, a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia. La documentació estarà a la disposició de les autoritats competents.  
  
Segon  
De conformitat amb el que es preveu en l'article 47 de la Llei 21/2013, de 9 de desembre:  
A) L'informe d'impacte ambiental es publicarà en el Diari Oficial de la Generalitat Valenciana, sense perjuí de la seua publicació en la seu electrònica de l'òrgan ambiental.  
B) L'informe d'impacte ambiental perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'ha autoritzat el projecte en el termini màxim de quatre anys des de la publicació, llevat que s'acorde la pròrroga de la vigència de l'informe d'impacte ambiental.  
  
C) L'informe d'impacte ambiental no serà objecte de cap recurs sense perjuí dels que, si és el cas, siguen procedents en via administrativa o judicial contra l'acte, si és el cas, d'autorització del projecte.  
  
Tercer  
L'òrgan substantiu haurà de tindre degudament en compte, en el procediment d'autorització del projecte, l'avaluació d'impacte ambiental efectuada, atesos els criteris establits en l'article 48 de la Llei 21/2013, de 9 de desembre, referits tant al contingut de l'autorització com a la publicitat de la decisió.  
  
València, 6 de febrer de 2024.- El director general d'Urbanisme, Paisatge i Avaluació Ambiental: Miguel Ángel Ivorra Devesa.»